Осмонжан Абдылдаев

Акын Осмонжан Абдылдаев Жети-Өгүз районунун Саруу айылында 1932-жылы 15-майда туулган. 1965-жылы Кыргыз мамлекеттик университетинин журналистика бөлүмүн, 1970-жылы Алма-Ата шаарындагы Партиялык жогорку мектептин журналистика бөлүмүн бүтүргөн.
Эмгек жолун 1949-жылы мугалим болуп иштөөдөн баштаган. «Ленинчил жаш», «Мугалимдер газетасы», «Советтик Кыргызстан», «Кыргызстан пионери» гезиттеринде, «Жаш ленинчи» балдар журналында эмгектенген. Бир катар обондуу ырлардын да автору.
«Президент жакшы – эл жакшы» аттуу ыры үчүн Президенттен Алтын калем жана сыйлоо барагын алган. Бир нече грамоталардын, Ардак грамоталардын ээси жана «Эмгек ардагери» медалы менен сыйланган.
1962-жылдан Кыргызстан Журналисттер союзунун, 1996-жылдан Жазуучулар союзунун мүчөсү.
 Жарык көргөн китептери 
Кыргыз тилинде:
 Таңкы гүлдөр: Ырлар (Жамааттык жыйнакта). – Ф.: Мектеп, 1961. – 28 б.
 Тартуу: Ырлар (Жамааттык жыйнакта). – Ф.: Мектеп, 1961.
 Жаштык сапар: Ырлар (Жамааттык жыйнакта). – Ф. Кыргызстан, 1964. – 300–386-бб.
 Ак гүлдөр ыргалат: Очерк. – Ф.: Кыргызстан, 1966. – 20 б.
 Жүрөк сүйүнөт: Ырлар. – Ф.: Мектеп, 1970. – 44 б.
 Жылдыздар жанат: Ырлар. – Ф.: Мектеп, 1973. – 42 б.
 Тепкедей жакшы кыз: Ырлар. – Ф.: Мектеп, 1980. – 185 б.
 Кыргыз пейили: Ырлар. – Ф.: Мектеп, 1985. – 59 б.
 Айды алып бермекмин: Кенже жана мектеп жашындагы балдарга. – Б.: Кутаалам, 2008. – 22 б.

Орус тилинде:
 Белые цветы: Сборник очерков. – Ф.: Кыргызстан, 1996.
 Сердце ликует: Сборник стихов. – Ф.: Кыргызстан, 1970.

 ==Колдонулган адабияттар==

 Кыргыз Республикасынын жазуучулары / 2-том. Кыргыз Республикасынын Интеллектуалдык менчик мамлекеттик кызматы (Кыргызпатент) – Б.: 2011. Түзүүчүлөр: А.Чекиров, Ө.Калыева. 

Категория:Адабият
Категория:Инсандар
Категория:Ысык-Көл облусу
Категория:Кыргызстан